b'\n_START_ARTICLE_\nReferendumas\n_START_PARAGRAPH_\nReferendumas\xc2\xa0\xe2\x80\x93 visuotinis \xc5\xa1alies, regiono ar valstyb\xc4\x97s pilie\xc4\x8di\xc5\xb3 apklausos b\xc5\xabdas balsuojant d\xc4\x97l tam tikro klausimo patvirtinimo ar atmetimo. Referendumas gali b\xc5\xabti rengiamas d\xc4\x97l konstitucijos pakeitimo ar patvirtinimo, i\xc5\xa1rinktojo atstovo at\xc5\xa1aukimo, ar d\xc4\x97l kit\xc5\xb3 vidaus politikos klausim\xc5\xb3. Referendumas d\xc4\x97l teritorinio apsisprendimo vadinamas plebiscitu._NEWLINE_\xc4\xaevairiose \xc5\xa1alyse referendumai rengiami nevienodai da\xc5\xbenai. Labiausiai referendumai paplit\xc4\x99 \xc5\xa0veicarijoje, kur jais sprend\xc5\xbeiama palyginus labai daug \xc4\xafvairi\xc5\xb3 klausim\xc5\xb3, taip pat Australijoje. Kitur jie rengiami retai, pavyzd\xc5\xbeiui Airijoje referendumu vien kei\xc4\x8diama konstitucija; kitokie referedumai gali b\xc5\xabti rengiami tik i\xc5\xa1imtin\xc4\x97mis aplinkyb\xc4\x97mis ir toki\xc5\xb3 dar n\xc4\x97 karto n\xc4\x97ra pasitaik\xc4\x99.'